תושבים/ות יקרים

להלן הנושאים שעלו לדיון בישיבת הועד שהתקיימה אמש **12 מרץ 2018** :

1. **לב חופית** – הוצג עדכון סטטוס ובבסיסו סיור קבלנים שבוצע , סבב שאלות הבהרה והתיחסויות , ב 18/3 יפתחו במועצה הצעות המחיר של המתמודדים ובהתאם לתכנית הקבלן הזוכה יוכרז מיד לאחר חופשת הפסח.
2. **קירוי מגרש הכדורסל והקמת תשתית סולארית** – המשכנו לדון ולהתלבט בסוגייה ולמפות את הנושאים שמחייבים לימוד והבנה מדוקדקת לרבות משמעויות כלכליות,עיצוביות,השפעה על המרחב וכדומה...המשך לימוד הנושא יימשך ותוצריו יוצגו בישיבה הבאה.
3. **פרויקט שיקום גן האליפסה** – הוצג סטטוס ע"י מנהל הפרויקט וניתן אישור להשלמת שיקום הגן לרווחת תושבי היישוב.
4. **סקר שביעות רצון ומשוב תושבים** – מונה אחראי מטעם הוועד לגיבוש סקר שביעות רצון,משוב תושבים, והצגת הנושאים שחשוב לכל אחד מכם שיקבלו מענה ראוי בשנה הקרובה. הוועד יעשה כל מאמץ על מנת שהסקר יגיע פיסית ואו דיגיטלית לכל תושבי חופית על מנת שפעילות הוועד תשקף את רצונכם והנחיותיכם.
5. **כלבים משוטטים** – הוועד נידרש לסוגיה בעקבות תלונות תושבים. אנו קוראים לכל בעלי הכלבים להקפיד שלא יתאפשר לשום כלב להסתובב חופשי בשטח הישוב ובמקביל אנו נפעל בתאום עם המועצה לאכוף בקשה זו במידה ולא נזכה לשיתוף פעולה.
6. **כביש הטניס** – הפרוייקט מתקדם כמתוכנן לרבות תוספות וההתייחסויות טכניות ובטיחותיות שהוצגו ע"י הוועד למנהלי הפרוייקט.
7. **בטיחות תחבורתית בישוב** – הנושא נמצא גבוה בסדר העדיפות לטיפול הוועד כאשר המפגע המרכזי שאנו מנסים ( זו תקופה ארוכה .... ) למצוא לו פתרון זו הצומת המרכזית ברחוב כוכב הים המזרחי. עד כה כל נסיונותינו לתת מענה ( בניית כיכר , במפרים בולטים במיוחד ) נתקלו בקושי חוקי ליישום ואנו ממשיכים לחפש כל דרך להתמודד עם הבעיה.
8. **החלפת תאורת חופית לנורות לד חסכוניות** – מונה מנהל פרויקט שבוחן מספר חלופות כאשר עד ישיבת הוועד באפריל תוגדר החלופה הנבחרת ויאושר פרויקט.
9. **יום העצמאות ה 70 למדינת ישראל** – לשמחתנו שתי תושבות נמרצות ומחויבות נרתמו להוביל בהתנדבות את הפקת חלקנו באירוע ( יעל צפרוני ויעל מרקס ) וההכנות בעיצומן. בנוסף ,הוועד אישר את היוזמה לקיים במוצאי העצמאות מסיבת רחוב במתחם רחוב האקליפטוס/מגרש הכדורסל.
10. **הסדרת "שביל הנחש" המחבר את רח האקליפטוס בחופית למרכז כפר** ו**יתקין** – הנושא הוצג ובאחריות יו"ר הוועד לנסות ולהסדיר כבר בימים הקרובים את הנושא מול מקבילו מכפר ויתקין.

לידיעתכם.